CELEX: 62008CN0307
Language: lv
Date: 2008-07-09 00:00:00
Title: Lieta C-307/08: Prasība, kas celta 2008. gada 9. jūlijā — Eiropas Kopienu Komisija/Beļģijas Karaliste

25.10.2008   
            
            
               LV
            
            
               Eiropas Savienības Oficiālais Vēstnesis
            
            
               C 272/7
            
         Prasība, kas celta 2008. gada 9. jūlijā — Eiropas Kopienu Komisija/Beļģijas Karaliste
   (Lieta C-307/08)
   (2008/C 272/09)
   Tiesvedības valoda — franču
   Lietas dalībnieki
   
      Prasītāja: Eiropas Kopienu Komisija (pārstāvji — J.-P. Keppenne un R. Lyal)
   
      Atbildētāja: Beļģijas Karaliste
   Prasītājas prasījumi:
   
               —
            
            
               atzīt, ka, nenovēršot dubultu nodokļu uzlikšanu dividendēm, ko sabiedrības, kas ir rezidentes citās dalībvalstīs vai kādā EEZ/EBTA valstī, izmaksā fiziskām personām, Beļģijas Karaliste nav izpildījusi EKL 56. pantā un Eiropas Ekonomikas zonas līguma 40. pantā paredzētos pienākumus;
            
         
               —
            
            
               piespriest Beļģijas Karalistei atlīdzināt tiesāšanās izdevumus.
            
         Pamati un galvenie argumenti
   Komisija prasībā apgalvo, ka Beļģijas nodokļu tiesiskais regulējums rada nepamatotu kapitāla brīvas aprites ierobežojumu, jo saskaņā ar to dividendes, ko fiziskām personām izmaksā sabiedrības, kas atrodas citās dalībvalstīs vai kādā Eiropas Ekonomikas zonas valstī (“ienākošās” dividendes), tiek apliktas ar nodokli tāpat kā dividendes, ko izmaksā Beļģijā esošas sabiedrības (“pašmāju” dividendes), neņemot vērā nodokļu iekasēšanu valstī, kurā šīs dividendes tiek gūtas. Šāds tiesiskais regulējums apgrūtina pārrobežu darījumus ar kapitālu, jo attur nodokļu maksātājus fiziskas personas investēt ārvalstu sabiedrību akcijās un vienlaikus rada šķērsli sabiedrībām, kuru juridiskā adrese atrodas citās dalībvalstīs, uzkrāt kapitālu Beļģijā.